Document ID: /roh_data/filtered/fineweb-2-filterrobots_roh.jsonl.gz/63247

Nom / vopna
Il nom Sent
La derivanza da Sent es intscherta. Id existan teorias cha quist nom haja ragischs celticas. Plü probabel esa però cha Sent saja paraint cul nom local Senna chi's chatta in Lombardia. L'origen da quel nom es ün pled preroman incuntschaint.
Ün documaint da l'on 930 nomna il cumün sco Vicus Sindes. Otras fuormas veglias sun p.ex. Sindes, Sinnes o Sins. Sent es il nom ufficial daspö il 1879.
La vopna da l'anteriur cumün da Sent
Descripziun: Sur trais collinas verdas as rechatta üna clav naira.
Motivaziun: La clav tira adimmaint l'anteriura baselgia da San Peder*. Las collinas simboliseschan il grip ingio chi's rechattan amo restanzas da la müraglia ed il clucher.
Culuors dal cumün: nair-alb-verd
*La baselgia d'eira consecrada a l'apostel Petrus, la clav es ün da seis attributs.